కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇమ్రాన్ ఖాన్‌కు షాక్.. రెండు నెలల్లోపే మూడో పెళ్లీ పెటాకులు!
పాకిస్థాన్ మాజీ క్రికెటర్ ఇమ్రాన్ ఖాన్ మూడో పెళ్లి కూడా పెటాకులైనట్లు వార్తలొస్తున్నాయి. ఇమ్రాన్‌తో వేగలేక ఆయన మూడో భార్య బుష్రా మనేకా ఇప్పటికే పుట్టింటికి వెళ్లిపోయినట్లు పాకిస్థాన్ మీడియా కథనాలు ప్రచురించింది.
TNN | Updated:
Apr 26, 2018, 12:57PM IST
ఇమ్రాన్ ఖాన్‌కు షాక్.. రెండు నెలల్లోపే మూడో పెళ్లీ పెటాకులు!
పాకిస్థాన్ మాజీ క్రికెటర్ ఇమ్రాన్ ఖాన్ మూడో పెళ్లి కూడా పెటాకులైనట్లు వార్తలొస్తున్నాయి. ఇమ్రాన్‌తో వేగలేక ఆయన మూడో భార్య బుష్రా మనేకా ఇప్పటికే పుట్టింటికి వెళ్లిపోయినట్లు పాకిస్థాన్ మీడియా కథనాలు ప్రచురించింది. ఇమ్రాన్ తన ఆధ్యాత్మిక సలహాదారు బుష్రా మనేకాను ఫిబ్రవరి 18న రహస్యంగా వివాహం చేసుకున్నాడు. లాహోర్‌లోని మనేకా సోదరుడి నివాసంలో చాలా నిరాడంబరంగా వీరి పెళ్లి జరిగింది. మనేకా బంధువులెవరూ వాళ్లతో పాటు ఎక్కువ రోజులు ఉండకూడదని ఇమ్రాన్ పెట్టిన నిబంధనకు ఆమె తలొగ్గిన తర్వాతే వీరి పెళ్లి జరిగింది. అయితే.. ఈ పెళ్లి మూణ్నాళ్ల ముచ్చటగానే మిగిలిపోయింది.
ఇమ్రాన్ పెళ్లి పెటాకులవడానికి కారణం కూడా వింతగానే ఉంది. ఇమ్రాన్ ఇష్టంగా పెంచుకుంటున్న కుక్కలు ఇంట్లో ఉండటం మనేకాకు నచ్చలేదట. అదేవిధంగా.. మనేకాకు తన మొదటి భర్త ద్వారా కలిగిన కుమారుడు తమతో పాటు ఉండటం ఇమ్రాన్‌‌కు ఇష్టం లేదు. అంతేకాకుండా.. ఇమ్రాన్ మనేకాను పెళ్లి చేసుకోవడం అతడి చెల్లెళ్లకు అస్సలు ఇష్టం లేదట. ఇమ్రాన్‌ చెల్లెళ్లు కూడా అదే ఇంట్లో ఉంటున్నారు. దీంతో వారి మధ్య ఘర్షణ మరింత పెరిగింది. చేసేదేంలేక ఎవరి దారి వాళ్లు చూసుకున్నారు.
ప్రస్తుతం తెహ్రీక్-ఇ-ఇన్సాఫ్ పార్టీ అధినేతగా తన రాజకీయ భవితవ్యం పరీక్షించుకుంటున్న ఇమ్రాన్‌కు తాజా వ్యవహారం మరింత తలనొప్పిగా మారే అవకాశం ఉంది. ఇమ్రాన్ 1995లో బ్రిటిష్ జర్నలిస్టు జెమీమా గోల్డ్‌స్మిత్‌ను వివాహం చేసుకున్నాడు. 9 ఏళ్ల తర్వాత ఆమెకు విడాకులిచ్చాడు. 2015లో టీవీ యాంకర్ రేహమ్‌ఖాన్‌ను పెళ్లి చేసుకున్నా.. 10 నెలలకే ఆ పెళ్లి పెటాకులైంది. ఇప్పుడీ మూడో పెళ్లి కూడా రెండు నెలల్లోపే ముగిసిపోవడం చర్చనీయంగా మారింది.
ఇమ్రాన్ ఖాన్ మూడో పెళ్లి
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.